Franz Schuberti kodulinnas Viinis valitses pärast Napoleoni sõdu kestnud rahuperioodil 19. sajandi esimesel poolel kunsti- ja kultuuriliikumine, mis sai hiljem tuntuks biidermeieri nime all. Biedermeier on kahe sõna kombinatsioon: saksakeelne bieder tähendab „lihtsat“ või „pretensioonitut“ ja Meier on üks levinumaid saksa perekonnanimesid – niisiis võib seda tõlkida kui „tavaline mees“.
#000003
Kitarr oli 18.–19. sajandi vahetuse Austrias koduses musitseerimises ülipopulaarne instrument. Näiteks tuli Franz Xaver Gruberi kuulus jõululaul „Püha öö“ 1818. aastal esmaettekandele kitarri saatel.
#000004
Schubert on hilisklassitsismi ja vararomantismi üks märkimisväärsemaid heliloojaid, kes jõudis 20-aastase karjääri jooksul luua palju muusikat eri žanrites. Ta kirjutas ühtekokku üle 1000 teose: oopereid, sümfooniaid, missasid, klaverisonaate, ava-, soolo- ja koorilaule. Schuberti looming on võitnud kuulajate südamed oma rikaste harmooniate ja lihtsate meeldejäävate meloodiatega.
#000005